- Hindi News
- National
- गौरव पथ निर्माण से पूर्व दुकानदारों ने जताया रोष विरोध में आज बाजार बंद रखकर करेंगे सभा
गौरव पथ निर्माण से पूर्व दुकानदारों ने जताया रोष विरोध में आज बाजार बंद रखकर करेंगे सभा
कस्बेवासियोंने गौरव पथ निर्माण से पूर्व चिंह्नित मार्ग से अतिक्रमण हटाने पर रोष व्यक्त कर मंगलवार को विरोध में बाजार बंद रखकर गांधी पार्क में सभा करने का निर्णय लिया है।
पीडब्लूडी द्वारा नगर पालिका क्षेत्र में शहरी गौरव पथ निर्माण को लेकर 10 मार्च तक चिंह्नित भूमि से अतिक्रमण हटाने के विरोधस्वरूप कस्बेवासी दुकानदार डाक बंगला पहुंचे। जहां उन्होंने सहायक अभियंता के समक्ष मास्टर प्लान के तहत सड़क मध्य से दोनों तरफ 50-50 फीट तक अतिक्रमणों को 10 मार्च तक हटाने संबंधी निर्देशों पर नाराजगी जताई। पूर्व ब्लॉक अध्यक्ष श्यामलाल शर्मा, रामअवतार बंसल, बृजकिशोर बंसल, ब्रह्मानंद दाढ़ीवाला, पार्षद कैलाश मिश्रा, पूर्व प्रधान मुरारीलाल ने राज्य सरकार पर लोगों के हितों की अनदेखी क्षेत्रीय विधायक अनीता सिंह पर विकास कार्यों में बेवजह राजनीति करने का अाराेप लगाया और गौरव पथ का निर्माण नगर पालिका द्वारा पूर्व में प्रस्तावित मंजूरी के तहत कराने की बात कही। पूर्व पार्षद जगपत सोनी, रविकांत तिवाडी, नन्नू राम सोनी, परसराम गुर्जर, हेमली साहू आदि मौजूद थे।
मीडियाकर्मियों से उलझने का प्रयास
डाकबंगला में पूर्व प्रधान मुरारीलाल ने मौजूद मीडियाकर्मियों से बैठक का फोटो खीचने की बात कही और उन पर दबाव में कार्य करने का आरोप लगाकर उलझने की कोशिश की। मौजूद लोगों ने आपसी समझाइश कर मामले को शांत करा दिया।
नगर. डाक बंगला में सभा में उपस्थित कस्बेवासी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva